title: Komisjoni rakendusmäärus (EL) 2020/1217, 25. august 2020, milles käsitletakse erandi tegemist rakendusmäärusest (EL) 2019/2072 seoses perekondadesse Chamaecyparis Spach, Juniperus L. ja perekonna Pinus L. teatavatesse liikidesse kuuluvate Jaapanist pärit taimede istutamiseks ettenähtud looduslike või aretatud kääbusvormide sissetoomisega liitu ning millega tunnistatakse kehtetuks otsus 2002/887/EÜ

text:
                  26.8.2020

                  ET

                  Euroopa Liidu Teataja

                  L 277/6

         KOMISJONI RAKENDUSMÄÄRUS (EL) 2020/1217,
         25. august 2020,
         milles käsitletakse erandi tegemist rakendusmäärusest (EL) 2019/2072 seoses perekondadesse Chamaecyparis Spach, Juniperus L. ja perekonna Pinus L. teatavatesse liikidesse kuuluvate Jaapanist pärit taimede istutamiseks ettenähtud looduslike või aretatud kääbusvormide sissetoomisega liitu ning millega tunnistatakse kehtetuks otsus 2002/887/EÜ
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ, (1) eriti selle artikli 30 lõiget 1, artikli 40 lõiget 1 ja artikli 41 lõiget 1,
         ning arvestades järgmist:

                     (1)

                     Määrusega (EL) 2016/2031 tunnistati kehtetuks ja asendati nõukogu direktiiv 2000/29/EÜ (2) ning komisjoni rakendusmäärusega (EL) 2019/2072 (3) asendati kõnealuse direktiivi I–V lisa.

                     (2)

                     Rakendusmääruse (EL) 2019/2072 artikliga 7 koostoimes VI lisa punktiga 1 on keelatud perekondadesse Chamaecyparis Spach, Juniperus L. ja Pinus L. kuuluvate istutamiseks ettenähtud taimede (v.a viljad ja seemned) sissetoomine liitu. Varem oli vastav keeld ette nähtud direktiivi 2000/29/EÜ artikli 4 lõikega 1 koostoimes III lisa A osa punktiga 1.

                     (3)

                     Komisjoni otsusega 2002/887/EÜ (4) lubati liikmesriikidel kehtestada erandeid direktiivi 2000/29/EÜ artikli 4 lõikest 1 seoses kõnealuse direktiivi III lisa A osa punktis 1 osutatud keeldudega perekondadesse Chamaecyparis Spach, Juniperus L. ja perekonna Pinus L. teatavatesse liikidesse kuuluvate Jaapanist pärit taimede looduslike või aretatud kääbusvormide (v.a viljad ja seemned) puhul.

                     (4)

                     Jaapan esitas 3. augustil 2017 taotluse laiendada seda luba ka Thunbergi männi (Pinus thunbergii Parl.) bonsai looduslike või aretatud kääbusvormide suhtes ning esitas selle taotluse toetuseks tehnilise teabe.

                     (5)

                     Euroopa Toiduohutusamet (edaspidi „toiduohutusamet“) esitas 2019. aasta mais teadusliku arvamuse, milles hinnati Jaapanist imporditava Thunbergi männi bonsai ohtu taimetervisele (5). Kõnealune teaduslik arvamus põhines Jaapani esitatud kättesaadaval teaduslikul ja tehnilisel teabel, milles jõuti järeldusele, et kahjustajavaba staatus seoses kahjustajatega, mida võiks seostada kõnealuse kaubaga, on tõenäoline juhul, kui on täidetud teatavad tingimused.

                     (6)

                     Mõned asjaomased taimekahjustajad ei ole veel kantud liidu karantiinsete taimekahjustajate loetellu, kuid võivad vastata loetellu kandmise kriteeriumidele, mistõttu tuleks nende suhtes kohaldada määruse (EL) 2016/2031 artikli 30 lõikes 1 sätestatud ajutisi meetmeid. Toiduohutusameti teadusliku arvamuse kohaselt peetakse Jaapanist pärit Thunbergi männi (Pinus thunbergii Parl.) bonsai teatavat kahjustajavaba taset tagavaid imporditingimusi vastuvõetavaks ning nende liitu sissetoomiseks tuleks teha erand esialgu kuni 31. detsembrini 2023, et võimaldada kõnealuste meetmete läbivaatamist.

                     (7)

                     2019. aasta oktoobris esitas Jaapan ka taotluse pikendada otsusega 2002/887/EÜ kehtestatud erandit perekondadesse Chamaecyparis Spach, Juniperus L. ja perekonna Pinus L. teatavatesse liikidesse kuuluvate taimede suhtes. Endiselt kehtivad asjaolud, mis õigustavad kõnealuse erandi tegemist vastavalt otsusele 2002/887/EÜ; kõnealuste kaupade sissetoomisest tulenev fütosanitaarrisk on väike. Kuna puudub uus teave, mis tingiks eritingimuste läbivaatamise, tuleks erandit pikendada. Liigi Pinus sp. puhul probleemsete taimekahjustajate loetelu tuleks siiski ajakohastada, et võtta arvesse hiljutisi muudatusi taksonoomias ja toiduohutusameti teaduslikus arvamuses esitatud uut teadusteavet.

                     (8)

                     Kõnealuse erandi suhtes tuleks kohaldada samu nõudeid, mis on sätestatud otsuses 2002/887/EÜ. Kõnealuseid nõudeid tuleks kohaldada, ilma et see piiraks rakendusmääruse (EL) 2019/2072 kohaldamist ja eelkõige kõnealuse määruse VII lisa punktis 30 esitatud nõudeid, milles käsitletakse istutamiseks ettenähtud taimede looduslike või aretatud kääbusvormide (v.a seemned) toomist liitu.

                     (9)

                     Kuna direktiiv 2000/29/EÜ on tunnistatud kehtetuks ja asendatud määrusega (EL) 2016/2031, tuleks otsus 2002/887/EÜ selguse ja õigusliku järjepidevuse huvides kehtetuks tunnistada ja asendada käesoleva määrusega.

                     (10)

                     Käesolevas määrusega ettenähtud erandit tuleks kohaldada kuni 31. detsembrini 2023, et võimaldada selle läbivaatamist.

                     (11)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Mõisted
            Käesoleva määruse kohaldamisel tähendavad „määratletud taimed“ selliste istutamiseks ettenähtud taimede looduslikke või aretatud kääbusvorme, mis kuuluvad järgmistesse taksonoomilistesse üksustesse:

                        —

                           Chamaecyparis sp. Spach,

                        —

                           Juniperus sp. L.,

                        —

                           Pinus parviflora Sieb. & Zucc. (Pinus pentaphylla Mayr),

                        —

                           Pinus thunbergii Parl.,

                        —

                           Pinus parviflora Sieb. & Zucc., poogitud Jaapanist pärit teise Pinus’e liigi pookealusele, ja

                        —

                           Pinus thunbergii Parl., poogitud Jaapanist pärit teise Pinus’e liigi pookealusele.

            Artikkel 2
            Määratletud taimede liitu sissetoomise keelust tehtav erand
            Erandina rakendusmääruse (EL) 2019/2072 artiklist 7 ja VI lisa punktist 1 on lubatud määratletud taimi liitu sisse tuua juhul, kui need vastavad käesoleva määruse lisas esitatud tingimustele.

            Artikkel 3
            Erandi kohaldamisajad
            Artiklis 2 sätestatud erandit kohaldatakse määratletud taimede suhtes, mida imporditakse liitu järgmistel ajavahemikel:

                        a)

                           Chamaecyparis: 1. oktoobrist 2020 kuni 31. detsembrini 2023;

                        b)

                           Juniperus: igal aastal 1. novembrist kuni 31. märtsist kuni 31. detsembrini 2023;

                        c)

                           Pinus L.: 1. oktoobrist 2020 kuni 31. detsembrini 2023.

            Artikkel 4
            Otsuse 2002/887/EÜ kehtetuks tunnistamine
            Otsus 2002/887/EÜ tunnistatakse kehtetuks.

            Artikkel 5
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. august 2020

                  Komisjoni nimel

                  eesistuja

               Ursula VON DER LEYEN

            (1)  ELT L 317, 23.11.2016, lk 4.

            (2)  Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).

            (3)  Komisjoni 28. novembri 2019. aasta rakendusmäärus (EL) 2019/2072, millega kehtestatakse ühetaolised tingimused Euroopa Parlamendi ja nõukogu määruse (EL) 2016/2031 rakendamiseks seoses taimekahjustajatevastaste kaitsemeetmetega ning tunnistatakse kehtetuks komisjoni määrus (EÜ) nr 690/2008 ja muudetakse komisjoni rakendusmäärust (EL) 2018/2019 (ELT L 319, 10.12.2019, lk 1).

            (4)  Komisjoni 8. novembri 2002. aasta otsus 2002/887/EÜ, millega lubatakse teha erandeid teatavatest nõukogu direktiivi 2000/29/EÜ sätetest liikidesse Chamaecyparis Spach, Juniperus L. ja Pinus L. kuuluvate Jaapanist pärit taimede looduslike või aretatud kääbusvormide puhul (EÜT L 309, 12.11.2002, lk 8).

            (5)  Toiduohutusameti taimetervise komisjon, 2019. Scientiﬁc Opinion on the commodity risk assessment of black pine (Pinus
            thunbergii Parl.) bonsai from Japan („Teaduslik arvamus Jaapanist pärit Thunbergi männi (Pinus thunbergii Parl.) bonsaiga seotud kaubariski hindamise kohta“). EFSA Journal 2019; 17(5): 5667, 184 lk https://doi.org/10.2903/j.efsa.2019.5667.

            LISA
            Määratletud taimede liitu sissetoomise tingimused vastavalt artiklile 2

               1.

                  Juhul kui määratletud taimed kuuluvad liiki Pinus parviflora Sieb. & Zucc. või liiki Pinus thunbergii Parl., mis on poogitud perekonna Pinus muu liigi pookealusele, ei tohi pookealusel olla võsusid.

               2.

                  Imporditud määratletud taimede koguarv ei tohi ületada koguseid, mille importiv liikmesriik on igaks aastaks kindlaks määranud ning komisjonile ja teistele liikmesriikidele teada andnud, võttes arvesse olemasolevaid kinniseid üksusi või karantiinijaamu.

               3.

                  Enne liitu eksportimist peavad määratletud taimed olema kasvatatud, hoitud ja hooldatud vähemalt kahe järjestikuse aasta jooksul ametlikult registreeritud puukoolides, mis on hõlmatud Jaapani riikliku taimekaitseorganisatsiooni kontrollikorraga. Ametlikult registreeritud puukoolide iga-aastased loetelud tehakse komisjonile kättesaadavaks iga aasta 31. oktoobriks. Eespool nimetatud loetelud sisaldavad igas kõnealuses puukoolis kasvatatavate selliste taimede arvu, mida peetakse käesoleva määruse kohaselt sobivaks liitu sissetoomiseks.

               4.
               Perekonda Juniperus kuuluvate taimede puhul on perekondadesse Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. ja Pyrus L. kuuluvaid taimi, mida on importimisele eelneva kahe aasta jooksul kasvatatud punktis 3 osutatud looduslike või aretatud kääbusvormidega tegelevates puukoolides ja nende vahetus ümbruses, asjakohaste ajavahemike järel vähemalt kuus korda aastas ametlikult kontrollitud probleemsete taimekahjustajate suhtes. Perekondadesse Chamaecyparis ja Pinus kuuluvate taimede puhul on perekondadesse Chamaecyparis Spach ja Pinus L. kuuluvaid taimi, mida on kasvatatud kõnealustes looduslike või aretatud kääbusvormidega tegelevates puukoolides ja nende vahetus ümbruses, asjakohaste ajavahemike järel vähemalt kuus korda aastas ametlikult kontrollitud probleemsete taimekahjustajate suhtes.
               Probleemsed taimekahjustajad on:

                           a)

                           perekonda Juniperus kuuluvate taimede puhul:

                                       i)

                                          Aschistonyx eppoi Inouye,

                                       ii)

                                          Gymnosporangium asiaticum Miyabe ex Yamada and G. yamadae Miyabe ex Yamada,

                                       iii)

                                          Oligonychus perditus Pritchard et Baker,

                                       iv)

                                          Popillia japonica Newman,

                                       v)

                                       iga muu karantiinne taimekahjustaja või määruse (EL) 2016/2031 artiklis 30 osutatud meetmete kohaldamisalasse kuuluv taimekahjustaja, mida liidus teadaolevalt ei esine;

                           b)

                           perekonda Chamaecyparis kuuluvate taimede puhul:

                                       i)

                                          Popillia japonica Newman,

                                       ii)

                                       iga muu karantiinne taimekahjustaja või määruse (EL) 2016/2031 artiklis 30 osutatud meetmete kohaldamisalasse kuuluv taimekahjustaja, mida liidus teadaolevalt ei esine;

                           c)

                           liiki Pinus parviflora Sieb. & Zucc. (Pinus pentaphylla Mayr) kuuluvate taimede puhul:

                                       i)

                                          Bursaphelenchus xylophilus (Steiner and Bührer) Nickle et al.,

                                       ii)

                                          Coleosporium paederiae Dietel ex Hirats. f.,

                                       iii)

                                          Crisicoccus pini (Kuwana),

                                       iv)

                                          Cronartium kurilense (Dietel) Y. Ono,

                                       v)

                                          Cronartium
                                          quercuum (Berk.) Miyabe ex Shirai,

                                       vi)

                                          Dendrolimus sibiricus Chetverikov,

                                       vii)

                                          Dendrolimus spectabilis (Butler),

                                       viii)

                                          Dendrolimus superans Butler,

                                       ix)

                                          Monochamus spp. (mitte-Euroopa populatsioonid),

                                       x)

                                          Pissodes nitidus Roelofs,

                                       xi)

                                          Popillia japonica Newman,

                                       xii)

                                          Pseudocercospora pini‐densiflorae (Hori & Nambu) Deighton,

                                       xiii)

                                          Thecodiplosis japonensis Uchida & Inouye,

                                       xiv)

                                       iga muu karantiinne taimekahjustaja või määruse (EL) 2016/2031 artiklis 30 osutatud meetmete kohaldamisalasse kuuluv taimekahjustaja, mida liidus teadaolevalt ei esine;

                           d)

                           liiki Pinus thunbergii Parl. kuuluvate taimede puhul:

                                       i)

                                          Bursaphelenchus xylophilus (Steiner and Bührer) Nickle et al.,

                                       ii)

                                          Coleosporium asterum (Dietel) Sydow & P.Sydow,

                                       iii)

                                          Coleosporium phellodendri Komarov,

                                       iv)

                                          Crisicoccus pini (Kuwana),

                                       v)

                                          Cronartium orientale Kaneko,

                                       vi)

                                          Dendrolimus sibiricus Chetverikov,

                                       vii)

                                          Dendrolimus spectabilis (Butler),

                                       viii)

                                          Dendrolimus superans Butler,

                                       ix)

                                          Dothistroma septosporum (Dorogin) Morelet,

                                       x)

                                          Fusarium circinatum Nirenberg & O’Donnell,

                                       xi)

                                          Monochamus spp. (mitte-Euroopa populatsioonid),

                                       xii)

                                          Pissodes nitidus Roelofs,

                                       xiii)

                                          Popillia japonica Newman,

                                       xiv)

                                          Pseudocercospora pini‐densiflorae (Hori & Nambu) Deighton,

                                       xv)

                                          Sirex nitobei Mats.,

                                       xvi)

                                          Thecodiplosis japonensis Uchida & Inouye,

                                       xvii)

                                          Urocerus japonicus (F. Sm.),

                                       xviii)

                                       iga muu karantiinne taimekahjustaja või määruse (EL) 2016/2031 artiklis 30 osutatud meetmete kohaldamisalasse kuuluv taimekahjustaja, mida liidus teadaolevalt ei esine.

               5.
               Määratletud taimed on kõnealuste kontrollide käigus tunnistatud vabaks punktides a–d loetletud probleemsetest taimekahjustajatest. Saastunud taimed eemaldab riiklik taimekaitseorganisatsioon või pädevad riiklikud asutused või ettevõtjad Jaapani riikliku taimekaitseorganisatsiooni ametliku järelevalve all. Ülejäänud määratletud taimi tuleb tõhusalt töödelda ja hoida asjakohase ajavahemiku jooksul ning kontrollida selliste taimekahjustajate puudumise tagamiseks.
               Punktis 4 täpsustatud probleemsete taimekahjustajate avastamine punkti 4 kohaselt tehtud kontrollide käigus registreeritakse ametlikult ja taotluse korral tehakse registrikanded komisjonile kättesaadavaks. Iga probleemse taimekahjustaja avastamise korral kaotab asjaomane puukool ametlikult registreeritud puukooli staatuse. Komisjoni teavitatakse sellest viivitamata. Sellisel juhul võib registreerimist pikendada kõige varem järgmisel aastal.

               6.
               Liitu eksportimiseks ettenähtud taimed peavad vähemalt punktis 3 osutatud kahe järjestikuse aasta jooksul:

                           a)

                           olema istutatud pottidesse, mis on asetatud maapinnast vähemalt 50 cm kõrgusel asuvatele riiulitele või ümarusside jaoks läbipääsmatule betoonist aluspinnale, mida pidevalt hooldatakse ja millel ei ole prügi, ning

                           b)

                           olema punktis 4 osutatud kontrollide käigus tunnistatud vabaks probleemsetest taimekahjustajatest ning

                           c)

                           juhul kui nad kuuluvad perekonda Pinus L. ja on poogitud perekonna Pinus muu liigi pookealusele kui Pinus parviflora Sieb. & Zucc. või Pinus thunbergii Parl., olema pookealusel, mis on saadud ametlikult kinnitatud tervest materjalist, ning

                           d)

                           olema äratuntavalt märgistatud iga taime puhul erineva märgistuse või jälgitavuskoodiga, mis on edastatud Jaapani riiklikule taimekaitseorganisatsioonile ning millega on võimalik kindlaks teha ametlikult registreeritud puukool ja istutamise aasta.

               7.

                  Määratletud taimed on olnud jälgitavad alates nende lähetamisest puukoolist kuni ekspordiks laadimiseni transpordivahendite pitseerimise teel või muude sobivate vahenditega.

               8.
               Määratletud taimedega ning nende küljes või nendega kaasas oleva kasvusubstraadiga (edaspidi „materjal“) peab olema kaasas Jaapani riikliku taimekaitseorganisatsiooni välja antud fütosanitaarsertifikaat, mis tõendab vastavust käesoleva rakendusmääruse punktides 1–7 ja määruse (EL) 2019/2072 VII lisa punktis 30 esitatud nõuetele.
               Sertifikaadile märgitakse:

                           a)

                           ametlikult registreeritud puukooli nimi või ametlikult registreeritud puukoolide nimed;

                           b)

                           punkti 6 alapunktis d osutatud märgistused või jälgitavuskoodid, mis võimaldab kindlaks teha registreeritud puukooli ja istutamise aasta;

                           c)

                           viimase enne lähetamist kasutatud töötlemise kirjeldus;

                           d)

                           punktis „Lisadeklaratsioon“ märge „Käesolev saadetis vastab komisjoni rakendusmääruses (EL) 2020/1217 sätestatud tingimustele“.

               9.
               Saadetise eest vastutav ettevõtja täidab ja esitab ühtse sisseveodokumendi asjakohase osa IMSOCis, märkides iga määratletud taimede saadetise kohta vähemalt järgmise teabe:

                           a)

                           materjali liik,

                           b)

                           materjali kogus,

                           c)

                           deklareeritud impordi kuupäev,

                           d)

                           ametlikult heakskiidetud koht, kus määratletud taimi hoitakse punktis 10 osutatud sissetoomisjärgse kinnipidamise jooksul.

                     Enne sissetoomist teavitavad liikmesriigid importijaid ametlikult punktides 1–12 esitatud nõuetest.

               10.
               Enne materjali ringlusse laskmist kohaldatakse selle suhtes ametlikku sissetoomisjärgset kinnipidamist kinnises üksuses või karantiinijaamas:

                           a)

                           perekondadesse Pinus ja Chamaecyparis kuuluvate taimede puhul vähemalt kolmekuulise aktiivse kasvuperioodi jooksul ning

                           b)

                           perekonda Juniperus kuuluvate taimede puhul iga aasta 1. aprillist kuni 30. juunini.

                     Kõnealuse sissetoomisjärgse kinnipidamise ajal ei tohi materjalis esineda ka punktis 4 loetletud probleemseid taimekahjustajaid. Pädev asutus või ettevõtjad pööravad erilist tähelepanu punkti 6 alapunktis d osutatud märgistuse või jälgitavuskoodi säilitamisele iga taime puhul.

               11.

                  Pädev asutus või pädeva asutuse ametliku järelevalve all tegutsev ettevõtja hävitab viivitamata iga partii, milles sisalduvat materjali ei tunnistatud punktis 10 osutatud sisenemisjärgse kinnipidamisaja jooksul vabaks probleemsetest taimekahjustajatest.

               12.

                  Liikmesriigid teatavad komisjonile ja teistele liikmesriikidele kõikidest probleemsete taimekahjustajate esinemise juhtudest, mida on kinnitatud punktis 10 osutatud sissetoomisjärgse kinnipidamisaja jooksul. Sellisel juhul kaotab asjaomane puukool Jaapanis ametlikult registreeritud puukooli staatuse. Komisjon teatab sellest viivitamata Jaapanile.


title: Komisjoni rakendusmäärus (EL) 2020/1218, 25. august 2020, millega määratakse kindlaks teraviljasektori imporditollimaksud, mida kohaldatakse alates 26. augustist 2020

text:
                  26.8.2020

                  ET

                  Euroopa Liidu Teataja

                  L 277/12

         KOMISJONI RAKENDUSMÄÄRUS (EL) 2020/1218,
         25. august 2020,
         millega määratakse kindlaks teraviljasektori imporditollimaksud, mida kohaldatakse alates 26. augustist 2020
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 183,
         ning arvestades järgmist:

                     (1)

                     Komisjoni määruse (EL) nr 642/2010 (2) artikli 1 lõikega 1 on ette nähtud, et CN-koodide 1001 11 00, 1001 19 00, ex 1001 91 20 (pehme seemnenisu), ex 1001 99 00 (kõrgekvaliteediline pehme nisu, v.a seemnenisu), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete importimise ajal kehtiva sekkumishinnaga, mida on suurendatud 55 % ning vähendatud vastava partii CIF-impordihinna võrra. Kõnealune imporditollimaks ei tohi siiski ületada ühise tollitariifistiku tollimaksumäära.

                     (2)

                     Määruse (EL) nr 642/2010 artikli 1 lõikega 2 on ette nähtud, et nimetatud artikli lõikes 1 osutatud imporditollimaksu arvutamiseks kehtestatakse kõnealuses lõikes osutatud toodetele regulaarselt tüüpilised CIF-impordihinnad.

                     (3)

                     Määruse (EL) nr 642/2010 artikli 2 lõike 1 kohaselt on nimetatud määruse artikli 1 lõikes 1 osutatud toodete imporditollimaksu arvutamiseks kasutatav hind iga päeva tüüpiline CIF-impordihind, mis on kindlaks määratud nimetatud määruse artikliga 5 ette nähtud korras.

                     (4)

                     Alates 21. septembrist 2017 arvutatakse Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete imporditollimaks määruse (EL) nr 642/2010 artikli 2 lõike 5 kohaselt.

                     (5)

                     Seepärast tuleks alates 26. augustist 2020 kehtestada imporditollimaksud, mida kohaldatakse uute maksude jõustumiseni.

                     (6)

                     Kooskõlas määruse (EL) nr 642/2010 artikli 2 lõikega 2 peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 642/2010 artikli 1 lõikes 1 osutatud teraviljasektori imporditollimaksud, mida kohaldatakse alates 26. augustist 2020, on sätestatud käesoleva määruse I lisas, lähtudes käesoleva määruse II lisas esitatud teabest.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. august 2020

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Wolfgang BURTSCHER

            (1)  ELT L 347, 20.12.2013, lk 671.

            (2)  Komisjoni 20. juuli 2010. aasta määrus (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).

            I LISA

               Määruse (EL) nr 642/2010 artikli 1 lõikes 1 osutatud toodete imporditollimaksud, mida kohaldatakse alates 26. augustist 2020

                        CN-kood

                        Kaupade kirjeldus

                        Imporditollimaks (1)
                            (2)

                        (eurot/tonn)

                        1001 11 00

                        Kõva NISU, seemneks

                        0,00

                        1001 19 00

                        Kõva NISU, kõrge kvaliteediga, v.a seemneks

                        0,00

                        keskmise kvaliteediga, v.a seemneks

                        0,00

                        madala kvaliteediga, v.a seemneks

                        0,00

                        Ex10019120

                        Harilik NISU, seemneks

                        0,00

                        Ex10019900

                        Harilik NISU, kõrge kvaliteediga, v.a seemneks

                        0,00

                        1002 10 00

                        RUKIS, seemneks

                        0,26

                        1002 90 00

                        RUKIS, v.a seemneks

                        0,26

                        1005 10 90

                        MAISITERAD, seemneks (v.a hübriidid)

                        0,26

                        1005 90 00

                        MAISITERAD, v.a seemneks (3)

                        0,26

                        1007 10 90

                        TERASORGO, seemneks (v.a hübriidid)

                        0,26

                        1007 90 00

                        TERASORGO, v.a seemneks

                        0,26

               (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                        —

                        3 euro võrra tonni kohta, kui lossimissadam asub Vahemere ääres (alates Gibraltari väinast) või Musta mere ääres ning kaup saabub liitu Atlandi ookeani või Suessi kanali kaudu,

                        —

                        2 euro võrra tonni kohta, kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaare Atlandi ookeani ääres.

               (2)  Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete puhul arvutatakse tollimaks määruse (EL) nr 642/2010 artikli 2 lõike 5 kohaselt.

               (3)  Importija võib taotleda imporditollimaksu vähendamist ühtse määra alusel 24 euro võrra tonni kohta, kui on täidetud määruse (EL) nr 642/2010 artiklis 3 kehtestatud tingimused.

            II LISA

               I lisas kehtestatud imporditollimaksude arvutamisel arvestatavad tegurid

               1.
               Määruse (EL) nr 642/2010 artikli 2 lõikes 2 osutatud võrdlusperioodi keskmised:

                           (eurot/tonn)

                           Pehme nisu  (1)

                           Mais

                           Börs

                           Minneapolis

                           Chicago

                           Noteering

                           170,313

                           107,831

                           Mehhiko lahe lisatasu

                           –

                           28,305

                           Suure järvistu lisatasu

                           27,766

                           –

               2.
               Määruse (EL) nr 642/2010 artikli 2 lõikes 2 osutatud võrdlusperioodi keskmised:

                           Lasti veokulud: Mehhiko laht – Rotterdam:

                           20,636

                           Lasti veokulud: Suur järvistu – Rotterdam:

                           40,744

               (1)  Lisatasu 14 eurot tonni kohta sisse arvestatud (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2020/1221, 26. august 2020, millega määratakse kindlaks teraviljasektori imporditollimaksud, mida kohaldatakse alates 27. augustist 2020

text:
                  27.8.2020

                  ET

                  Euroopa Liidu Teataja

                  L 279/1

         KOMISJONI RAKENDUSMÄÄRUS (EL) 2020/1221,
         26. august 2020,
         millega määratakse kindlaks teraviljasektori imporditollimaksud, mida kohaldatakse alates 27. augustist 2020
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 183,
         ning arvestades järgmist:

                     (1)

                     Komisjoni määruse (EL) nr 642/2010 (2) artikli 1 lõikega 1 on ette nähtud, et CN-koodide 1001 11 00, 1001 19 00, ex 1001 91 20 (pehme seemnenisu), ex 1001 99 00 (kõrgekvaliteediline pehme nisu, v.a seemnenisu), 1002 10 00, 1002 90 00, 1005 10 90, 1005 90 00, 1007 10 90 ja 1007 90 00 alla kuuluvate toodete imporditollimaks on võrdne nende toodete importimise ajal kehtiva sekkumishinnaga, mida on suurendatud 55 % ning vähendatud vastava partii CIF-impordihinna võrra. Kõnealune imporditollimaks ei tohi siiski ületada ühise tollitariifistiku tollimaksumäära.

                     (2)

                     Määruse (EL) nr 642/2010 artikli 1 lõikega 2 on ette nähtud, et nimetatud artikli lõikes 1 osutatud imporditollimaksu arvutamiseks kehtestatakse kõnealuses lõikes osutatud toodetele regulaarselt tüüpilised CIF-impordihinnad.

                     (3)

                     Määruse (EL) nr 642/2010 artikli 2 lõike 1 kohaselt on nimetatud määruse artikli 1 lõikes 1 osutatud toodete imporditollimaksu arvutamiseks kasutatav hind iga päeva tüüpiline CIF-impordihind, mis on kindlaks määratud nimetatud määruse artikliga 5 ette nähtud korras.

                     (4)

                     Alates 21. septembrist 2017 arvutatakse Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete imporditollimaks määruse (EL) nr 642/2010 artikli 2 lõike 5 kohaselt.

                     (5)

                     Seepärast tuleks alates 27. augustist 2020 kehtestada imporditollimaksud, mida kohaldatakse uute maksude jõustumiseni.

                     (6)

                     Kooskõlas määruse (EL) nr 642/2010 artikli 2 lõikega 2 peaks käesolev määrus jõustuma selle avaldamise päeval,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 642/2010 artikli 1 lõikes 1 osutatud teraviljasektori imporditollimaksud, mida kohaldatakse alates 27. augustist 2020, on sätestatud käesoleva määruse I lisas, lähtudes käesoleva määruse II lisas esitatud teabest.

            Artikkel 2
            Käesolev määrus jõustub selle Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. august 2020

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Wolfgang BURTSCHER

            (1)  ELT L 347, 20.12.2013, lk 671.

            (2)  Komisjoni 20. juuli 2010. aasta määrus (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).

            I LISA

               Määruse (EL) nr 642/2010 artikli 1 lõikes 1 osutatud toodete imporditollimaksud, mida kohaldatakse alates 27. augustist 2020

                        CN-kood

                        Kaupade kirjeldus

                        Imporditollimaks (1)
                            (2)

                        (eurot/tonn)

                        1001 11 00

                        Kõva NISU, seemneks

                        0,00

                        1001 19 00

                        Kõva NISU, kõrge kvaliteediga, v.a seemneks

                        0,00

                        keskmise kvaliteediga, v.a seemneks

                        0,00

                        madala kvaliteediga, v.a seemneks

                        0,00

                        Ex10019120

                        Harilik NISU, seemneks

                        0,00

                        Ex10019900

                        Harilik NISU, kõrge kvaliteediga, v.a seemneks

                        0,00

                        1002 10 00

                        RUKIS, seemneks

                        0,00

                        1002 90 00

                        RUKIS, v.a seemneks

                        0,00

                        1005 10 90

                        MAISITERAD, seemneks (v.a hübriidid)

                        0,00

                        1005 90 00

                        MAISITERAD, v.a seemneks (3)

                        0,00

                        1007 10 90

                        TERASORGO, seemneks (v.a hübriidid)

                        0,00

                        1007 90 00

                        TERASORGO, v.a seemneks

                        0,00

               (1)  Importija võib taotleda määruse (EL) nr 642/2010 artikli 2 lõike 4 kohaselt imporditollimaksu vähendamist:

                        —

                        3 euro võrra tonni kohta, kui lossimissadam asub Vahemere ääres (alates Gibraltari väinast) või Musta mere ääres ning kaup saabub liitu Atlandi ookeani või Suessi kanali kaudu,

                        —

                        2 euro võrra tonni kohta, kui lossimissadam asub Taanis, Eestis, Iirimaal, Lätis, Leedus, Poolas, Soomes, Rootsis, Ühendkuningriigis või Pürenee poolsaare Atlandi ookeani ääres.

               (2)  Kanadast pärit ja CN-koodide 1001 11 00, 1001 19 00, ex 1001 99 00 (kõrgekvaliteediline pehme nisu, v.a seemnenisu), 1002 10 00 ja 1002 90 00 alla kuuluvate toodete puhul arvutatakse tollimaks määruse (EL) nr 642/2010 artikli 2 lõike 5 kohaselt.

               (3)  Importija võib taotleda imporditollimaksu vähendamist ühtse määra alusel 24 euro võrra tonni kohta, kui on täidetud määruse (EL) nr 642/2010 artiklis 3 kehtestatud tingimused.

            II LISA

               I lisas kehtestatud imporditollimaksude arvutamisel arvestatavad tegurid

               1.
               Määruse (EL) nr 642/2010 artikli 2 lõikes 2 osutatud võrdlusperioodi keskmised:

                           (eurot/tonn)

                           Pehme nisu (1)

                           Mais

                           Börs

                           Minneapolis

                           Chicago

                           Noteering

                           171,012

                           108,779

                           Mehhiko lahe lisatasu

                           –

                           28,281

                           Suure järvistu lisatasu

                           28,148

                           –

               2.
               Määruse (EL) nr 642/2010 artikli 2 lõikes 2 osutatud võrdlusperioodi keskmised:

                           Lasti veokulud: Mehhiko laht – Rotterdam:

                           20,631

                           Lasti veokulud: Suur järvistu – Rotterdam:

                           40,839

               (1)  Lisatasu 14 eurot tonni kohta sisse arvestatud (määruse (EL) nr 642/2010 artikli 5 lõige 3).


title: Komisjoni rakendusmäärus (EL) 2020/1263, 10. september 2020, millega kiidetakse madala riskiastmega ainena heaks toimeaine naatriumvesinikkarbonaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmäärust (EL) nr 540/2011 (EMPs kohaldatav tekst)

text:
                  11.9.2020

                  ET

                  Euroopa Liidu Teataja

                  L 297/1

         KOMISJONI RAKENDUSMÄÄRUS (EL) 2020/1263,
         10. september 2020,
         millega kiidetakse madala riskiastmega ainena heaks toimeaine naatriumvesinikkarbonaat kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse rakendusmäärust (EL) nr 540/2011
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes kõnealuse määruse artikli 13 lõikega 2,
         ning arvestades järgmist:

                     (1)

                     Austria sai 18. märtsil 2016 ettevõtjalt BIOFA AG määruse (EÜ) nr 1107/2009 artikli 7 lõike 1 kohase taotluse toimeaine naatriumvesinikkarbonaadi heakskiitmiseks. 21. jaanuaril 2020 teatati komisjonile loa taotleja/hoidja õiguste üleandmisest BIOFA AG-lt SCC Legal GmbH-le.

                     (2)

                     Vastavalt määruse (EÜ) nr 1107/2009 artikli 9 lõikele 3 teatas referentliikmesriik Austria 26. aprillil 2016 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.

                     (3)

                     Referentliikmesriik esitas 7. septembril 2017 komisjonile ja toiduohutusametile esialgse hindamisaruande, milles hinnatakse, kas kõnealune toimeaine vastab eeldatavalt määruse (EÜ) nr 1107/2009 artiklis 4 sätestatud heakskiitmise kriteeriumidele.

                     (4)

                     Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt kõnealuse määruse artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 2018. aasta juunis.

                     (5)

                     17. augustil 2018 teatas toiduohutusamet taotlejale, liikmesriikidele ja komisjonile oma järelduse (2) selle kohta, kas võib eeldada, et toimeaine naatriumvesinikkarbonaat vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järelduse üldsusele kättesaadavaks.

                     (6)

                     24.–25. jaanuaril 2019 esitas komisjon alalisele taime-, looma-, toidu- ja söödakomiteele naatriumvesinikkarbonaati käsitleva läbivaatamisaruande, mille kohaselt nähakse ette naatriumvesinikkarbonaadi heakskiitmine.

                     (7)

                     Taotlejale anti võimalus esitada läbivaatamisaruande kohta märkusi.

                     (8)

                     Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusviisiga seoses ning eelkõige läbivaatamisaruandes uuritud ja üksikasjalikult käsitletud kasutusviisidega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud.

                     (9)

                     Lisaks leiab komisjon, et naatriumvesinikkarbonaat on madala riskiastmega toimeaine vastavalt määruse (EÜ) nr 1107/2009 artiklile 22. Naatriumvesinikkarbonaat ei ole probleemne aine ja vastab määruse (EÜ) nr 1107/2009 II lisa punktis 5 sätestatud tingimustele.

                     (10)

                     Seepärast on asjakohane naatriumvesinikkarbonaat madala riskiastmega ainena heaks kiita.

                     (11)

                     Määruse (EÜ) nr 1107/2009 artikli 13 lõike 2 kohaselt ja koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused.

                     (12)

                     Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmäärust (EL) nr 540/2011 (3) vastavalt muuta.

                     (13)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Toimeaine heakskiitmine
            I lisas kirjeldatud toimeaine naatriumvesinikkarbonaat kiidetakse heaks vastavalt kõnealuses lisas sätestatud tingimustele.

            Artikkel 2
            Rakendusmääruse (EL) nr 540/2011 muutmine
            Rakendusmäärust (EL) nr 540/2011 muudetakse vastavalt käesoleva määruse II lisale.

            Artikkel 3
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. september 2020

                  Komisjoni nimel

                  eesistuja

               Ursula VON DER LEYEN

            (1)  ELT L 309, 24.11.2009, lk 1.

            (2)  EFSA Journal 2018; 16(9): 5407.

            (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            I LISA

                        Tavanimetus, tunnuskoodid

                        IUPACi nimetus

                        Puhtus  (1)

                        Heakskiitmine

                        Heakskiidu aegumine

                        Erisätted

                        Naatriumvesinikkarbonaat
                        CASi nr: 144-55-8

                        Naatriumvesinikkarbonaat

                        ≥ 990 g/kg
                        Arseen ≤ 3 mg/kg
                        Plii ≤ 2 mg/kg
                        Elavhõbe ≤ 1 mg/kg

                        1. oktoober 2020

                        1. oktoober 2035

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse naatriumvesinikkarbonaadi kohta koostatud läbivaatamisaruande järeldusi, eelkõige selle I ja II liidet.

               (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.

            II LISA
            Rakendusmääruse (EL) nr 540/2011 lisa D osasse lisatakse järgmine kanne:

                        Tavanimetus, tunnuskoodid

                        IUPACi nimetus

                        Puhtus (1)

                        Heakskiitmine

                        Heakskiidu aegumine

                        Erisätted

                        „24

                        Naatriumvesinikkarbonaat
                        CASi nr: 144-55-8

                        Naatriumvesinikkarbonaat

                        ≥ 990 g/kg
                        Arseen ≤ 3 mg/kg
                        Plii ≤ 2 mg/kg
                        Elavhõbe ≤ 1 mg/kg

                        1. oktoober 2020

                        1. oktoober 2035

                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse naatriumvesinikkarbonaadi kohta koostatud läbivaatamisaruande järeldusi, eelkõige selle I ja II liidet.“

               (1)  Täiendavad andmed toimeaine tunnusandmete ja kirjelduse kohta on esitatud läbivaatamisaruandes.